钦定古今图书集成/方舆汇编/职方典/第1282卷 > 《磨崖赋》元·杨维祯
## 钦定古今图书集成/方舆汇编/职方典/第1282卷 > 《磨崖赋》元·杨维祯

《招，琦》玕之。叟兮，访故迹于祁阳。瞻穹崖之杰立兮，
摩万仞之青苍。俨鬼灵其呵护兮，曰《颂中兴》于大唐。
观其森钩错画兮蛟龙盘拏，严词密义兮日光玉华。
张许既仆兮韩李未葩，去雅未远兮声价倍加。当天
宝之末路兮，豢绷儿于虎穴。弄渔阳之剽兵兮，积潼
关之战骨。蹇青骡以西狩兮，疲马嵬之苟活。钊既犯
于怒锋兮，环“又何尤乎污蔑？嗟灵武之收兵兮，何履
位之仓皇。”祚危殆于赘旒兮，机不间于毫芒。苟执温
靖之小节兮，不匹马而北方。则千麾而万旗兮，肯复
致忠于耄荒。咨李郭之谋猷兮，徇巡远之大节。成王
翼其小心兮，尚书奋其英烈。羌来复之不时兮，伟四
三之俊杰。拥夹道之黄发兮，复见唐之日月。瑞黄“河
之清流兮，凯京师之汗血。迎上皇以来归兮，呼长庆
之欢声。欻南内其不祥兮，起膝下之天兵。使权臣其
鼠变兮，何李父之贷刑？嗟豺虎于厥家兮，又何律君
臣于殿庭。”此残碑之堕泪兮，与冻雨而交零。至考颂
以论体兮，垢磨石之小玭。用《鲁史》之笔法兮，寄《清庙》
之歌诗。挈大唐之罪案兮，异琼琚之赏辞。宜后来之
墨客，纷石刻之是非也。乱曰：“已矣乎！国不贵于无难
兮，难贵图于未形。五王持兵兮，唐室再兴。嗟牝鸡之
复豢兮，撼蟠李其几倾。幸六圣之遗祚兮，复銮舆于
南京。穹崖齐天兮，侔德五丁。臣结作颂兮，佐唐光明。”
呜呼休哉！配迹《风》《雅》兮，制作如经。绘日月之重光兮，
垂天人之休声。希吉甫以作颂兮，又何羡乎“《臣结》之
铭。”